stanford-oval/wikipedia huggingface dataset:
Kaupan
Kappaleet > A-puoli

Ritari – 1.50
Linnunpeljästyttäjän balladi – 2.08
Kun likkaa naapurin riiaan – 2.39
Loivaliikkeinen mies – 2.55
Virnuillen – 1.56
Jarrukenkiä – 1.44
Nostokurki – 1.02
Viulumiehen piina – 2.55
Kappaleet > B-puoli

Oonhan jo 10 – 2.54
Länkkäri – 2.29
Tiukat kireellä – 1.53
Ei täältä lähdetä kuin torpasta – 2.40
Kesää ahnehdin – 2.12
Sunnuntaiaamu – 2.49
Muutoksen koin – 2.10
Aiheesta muualla

Kaupan discogs.com -sivustolla
Kameraseura

Kameraseura on yleistermi valokuvauksen harrastajien yhdistyksille. Nimi juontaa juurensa 1900-luvun alkupuolelle, jolloin sillä haluttiin korostaa sitä, että valokuvaajat ja kaitafilmikuvaajat voivat kuulua samaan yhdistykseen. Myöhemmin on kameraseuran käsitettä tulkittu myös niin, että ne keskittyvät välineisiin, kuten kameroihin ja objektiiveihin kuvien sijaan. Tämän vuoksi myöhemmin perustettuja seuroja on nimetty ”kameraseuran” sijaan esimerkiksi valokuvausseuroiksi, valokuvayhdistyksiksi jne.
Kameraseurojen toiminta keskittyy yleensä oman jäsenistönsä taitojen kehittämiseen ja samasta asiasta kiinnostuneiden henkilöiden yhteisiin tapaamisiin. Tyypillinen kameraseura kokoontuu noin kerran kuukaudessa katselemaan jäsentensä ottamia valokuvia ja keskustelemaan niistä, järjestää kilpailuita ja näyttelyitä sekä pyrkii myös kouluttamaan jäsenistöään. Yllättävän moni seura julkaisee pientä jäsenlehteä, jossa seuran toimintaa ja sen jäsenten valokuvia esitellään kotikaupungin/-kunnan muille asukkaille. Yhä edelleenkin monen kameraseuran palveluihin kuuluu myös jäsenistölle pimiö tai kuvankäsittelytyöasema, jonka käyttöön seura kouluttaa.
Historiaa

Helposti kuljetettavien käsikameroiden sekä valmiina ostettavien valokuvamateriaalien tulo markkinoille sekä yleinen matkailuinnostus vaikuttivat valokuvauksen suosion nousuun 1800-luvun lopulla. Suomen vanhin kameraseura Amatörfotografklubben i Helsingfors rf eli AFK perustettiin vuonna 1889 Fotografiamatörklubben i Helsingfors -nimisenä. 1800-1900-lukujen vaihteessa Suomessa toimi useampiakin ruotsinkielisiä seuroja ainakin Turussa, Tampereella ja Kotkassa, ja suomenkielisiäkin ainakin Viipurissa vuodesta 1894 lähtien.
Vuonna 1932 kameraseurat järjestäytyivät, ja perustettiin Suomen Kameraseurojen Liitto eli SKsL. Perustajajäseniä oli viisi: koollekutsuja Karjalan Kameraseura (Viipuri), sekä Kameraseura (Helsinki), Turun Kamerat, Kuopion Museoseurojen Valokuvauskerho ja Lahden Kamerakerho.
Digitaalisen valokuvauksen vallankumous on viime vuosina tehnyt valokuvauksesta erittäin suositun harrastuksen. Nykyisin Suomessa toimii noin 100 liittoon kuuluvaa kameraseuraa, sekä lisäksi järjestäytyneen yhteistyön ulkopuolella lukuisia enemmän tai vähemmän epävirallisia yhdistyksiä, kuten työpaikkojen kameraseuroja, ylioppilaskuntien kerhoja, kuten esimerkiksi HYY:n jäsenille tarkoitettu Ylioppilaskamerat ry jne.
Merkitys suomalaiselle valokuvaukselle

Kameraseurojen merkitys suomalaiselle valokuvaukselle on suuri ja kiistaton. Suomalaista valokuvataidetta on pidetty nurkkakuntaisena, mutta kameraseurojen ansioksi on luettava, että ne kanavoivat kansainvälisiä vaikutteita Suomeen. Esimerkiksi 1930-luvulla pohjoismainen kanssakäyminen oli vilkasta. Sen sijaan valokuvataiteellisen keskustelukulttuurin avartamiseen Suomessa seurojen vaikutus ei aina ole ollut kiistattoman positiivinen. Kilpailuissa voittaneet kuvat toimivat vaikutusvaltaisina tekemisen malleina ja "tekijämiehet" auktoriteetteina. Vielä sotien jälkeenkin kameraseurat vastasivat lähes yksinomaan myös ammattilaisten kouluttamisesta, ennen kuin Lahden muotoiluinstituutti ja Taideteollinen korkeakoulu aloittivat valokuvauksen (kamerataiteen) opetuksen, ja muita vastaavia oppilaitoksia alkoi syntyä 1960–1970-luvuilla.
Kameraseurat julkaisivat valokuvataidekirjoja aikana, jolloin stereotyyppiset kotimaan matkailukuvat ja maisemat hallitsivat kuvateosmarkkinoita. Tällaisia ovat esimerkiksi helsinkiläisen Kameraseura ry:n vuonna 1929 ilmestynyt Valoa ja varjoa: suomalaisia valokuvia, sekä Helsinki. Valoa ja varjoa vuodelta 1950. Kirjojen, lehtien ja kuukausikokousten merkitys oli suuri, koska näyttelyitä järjestettiin vain vähän. Yksityishenkilöiden pitämät valokuvanäyttelyt olivat vielä 1970-luvullakin hyvin harvinaisia, joten kameraseurojen yhteisnäyttelyt ja erityisesti Suomen kameraseurojen liiton näyttelyt olivat myös ammattikuvaajille tärkeä kanava tuoda omaa osaamistaan esille.
Nykyisin kameraseurojen merkitys ammattipuolella on vähentynyt, mutta edelleenkin niihin kuuluu myös sellaisia ammattilaisia, jotka ovat erityisen kiinnostuneita valokuvista tai jakavat tietojaan ja taitojaan toimimalla seurojen muun jäsenistön kouluttajina tai kilpailuiden kuva-arvostelijoina.
Kuuluisia kameraseuroissa toimineita valokuvaajia

Jussi Aalto
Caj Bremer
Hannu Hautala
Trond Hedström
Ismo Hölttö
Odert Lackschéwitz
Eino Mäkinen
Daniel Nyblin
Olavi Porri
Pekka Potka
Matti Poutvaara
Otso Pietinen
Matti A. Pitkänen
Tapani Räsänen
Pentti Sammallahti
Mikko Savolainen
Vilho Setälä
Veikko Wallström
Aiheesta muualla

Suomen kameraseurojen liitto ry
Leena Sarasteen väitöskirjatyö kameraseuroista Suomen valokuvataiteen museon sivuilla (Arkistoitu – Internet Archive)
Kelluskeiholehti

| Kelluskeiholehti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Sarpiokasvit Alismataceae
Suku::  Keiholehdet Sagittaria
Laji::  natans
Kaksiosainen nimi
 Sagittaria natans  Pall. 
Katso myös
   Kelluskeiholehti Wikispeciesissä   Kelluskeiholehti Commonsissa 
Infobox OKNimi-testi OK: 
Kelluskeiholehti (Sagittaria natans) on sarpiokasvien (Alismataceae) heimoon, keiholehtien (Sagittaria) sukuun kuuluva kasvilaji. Kelluskeiholehti on vesikasvi, kuten muutkin keiholehtilajit, ja kasvaa usein kokonaan veden alla. Kelluskeiholehti muistuttaa pystykeiholehteä (Sagittaria sagittifolia) ja lajit voivat myös risteytyä keskenään. Lajit ovat erotettavissa toisistaan lehtien ulkonäön, heteiden ponsien värin sekä hedelmien koon perusteella.
Kelluskeiholehden lehdet ovat pitkäruotisia ja lehtilavat kelluvat veden pinnalla. Lehtilavat ovat muodoltaan soikeita ja tyviltään pyöreitä tai herttamaisia. Joskus lehtilavan tyvellä voi olla lyhyet lehtiliuskat. Veden alla kasvavilla muodoilla lehdet ovat pitkänkapeita ja nauhamaisia. Kelluskeiholehden kukinto on terttumainen ja kukat ovat valkoisia. Heteiden ponnet ovat kirkkaankeltaisia. Kelluskeiholehti kukkii heinä–elokuussa. Hedelmät ovat noin 3–4 mm pitkä pähkylöitä.
Kelluskeiholehteä tavataan Suomessa lähinnä Etelä-Lapissa, Kainuussa sekä etelämpänä Itä-Suomessa.
Kelluskeiholehti on yksi Suomen kansainvälisistä vastuulajeista.
Kalevala Township

| Kalevala Township |
| --- | --- |
 Kalevala Township
 Koordinaatit: 46°32′41″N, 92°53′36″W 
Valtio:  Yhdysvallat
Osavaltio:  Minnesota
Piirikunta:  Carlton
Hallinto:  
 – Hallinnon tyyppi:  Township
Pinta-ala:  
 – Kokonaispinta-ala:  92,6 km²
Väkiluku (2019)  (arvio):  285
Infobox OKVirheellinen NIMI-arvo: 
Kalevala on township Carltonin piirikunnassa Minnesotan osavaltiossa Yhdysvalloissa. Sen arvioitu väkiluku oli 285 vuonna 2019. Kalevala Township sai nimensä alueelle tulleilta suomalaisilta siirtolaisilta, jotka nimesivät sen Kalevalan mukaan.
Kalevala Township rajautuu pohjoisessa Eagle Townshipiin, idässä Skelton Townshipiin, etelässä Silver Townshipiin ja lännessä Automba Townshipiin.
Yhdysvaltain vuoden 2010 väestönlaskennassa Kalevala Townshipin väkiluku oli 327. Vuoden 2000 väestönlaskennassa väkiluku oli 302, ja tuolloin väestöstä 89,1 prosenttia puhui äidinkielenään englantia ja 10,9 prosenttia suomea.
Khổng Tú Quỳnh

Khổng Tú Quỳnh vuonna 2019.
Khổng Tú Quỳnh (s. 22. marraskuuta 1991) on vietnamilainen poplaulaja, näyttelijä ja malli.
Nuorena hän esiintyi lukuisissa teinilehdissä ja osallistui koulujensa kulttuurifestivaaleihin ja tanssikilpailuihin. 16-vuotiaana hänet löysi vietnamilainen levy-yhtiö NewGen Entertainment, jonka kanssa hän sitten allekirjoitti sopimuksen. Julkaistuaan suosituimman kappaleensa Tiệm Bánh Dâu Tây (mansikkaleipomo) Tú Quỳnhin fanit alkoivat kutsua häntä nimellä Cô Bé Dâu Tây eli Pikkuneiti Mansikka.
Nykyään hän myös opiskelee ravintolan johtoa ja turismia Hồng Bàngin yliopistossa Hồ Chí Minhin kaupungissa.
Aiheesta muualla

Khổng Tú Quỳnh Last.fm:ssä (englanniksi)
Ki

Ki tarkoittaa seuraavia:
Adam Air, IATA-koodi KI, lentoyhtiö
kaliumjodidi, molekyylikaava KI, kaliumin ja jodin yhdiste
Karoliininen instituutti, KI, lääketieteellinen yliopisto Solnassa, Ruotsissa
ki, katakana-merkki キ ja hiragana-merkki き, japanin kielen kana-merkki
ki, elämänvoima
Ki, Devin Townsend Projectin albumi
Kitai, japaniksi lentokone - käytetty konetyyppien lyhennöksenä
.ki, Kiribatin Internet-maatunnus
kikuju, ISO 639-1 -koodi ki, kieli
Kiribati, ISO 3166-1 -koodi KI, valtio tai muu maantieteellinen alue
Ki (ven. Кий), saari Äänislahdessa Venäjällä
Empress Ki, eteläkorealainen televisiosarja
Ki, sumerilainen maan jumalatar
Klaksvíkar Ítróttarfelag, färsaarelainen jalkapalloseura
Ki, kibi, erityisesti tietotekniikassa käytettävä etuliite, jonka suuruus on 210. Esimerkiksi 2 KiB = 2 kibitavua = 2048 tavua
Henkilöt

Ki on seuraavien henkilöiden nimi:
Ki Bo-bae (s. 1988), eteläkorealainen jousiampuja ja olympiavoittaja
Ki Daophet Niuhuang (1972–2020), laosilainen laulaja
Ki Hajar Dewantara (1889–1959), indonesialainen poliitikko.
Ki Hong Lee (s. 1986), hongkongilainen näyttelijä
Ki Sung-Yueng (s. 1989), eteläkorealainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ki”, voi hakea sivunnimihaulla, laajalla sivunnimihaulla tai tekstihaulla.
Katy Towell

Katy Towell (s. 1. joulukuuta 1980) on yhdysvaltalainen graafinen suunnittelija, kirjailija ja kuvittaja. Hän asuu Los Angelesissa. Animaatiosarja Childrin R Skary on yksi hänen tunnetuimmista projekteistaan.
Childrin R Skary

Lista Towellin tekemistä lyhytanimaatioista, jotka kuuluvat Childrin R Skary -sarjaan.
Stage Fright
The Little Who Was Forgotten by Absolutely Everyone (Including the Postman)
Candy
When Genevieve ruled the world
Cupid's last stand
El Despertar
The Black Halloween
Ida's Luck
The Mockingbird Song
Aiheesta muualla

http://skary.net (englanniksi)
http://www.katytowell.com (englanniksi)
Kalevala suomeksi

| Kalevala suomeksi |
| --- | --- |

Kirjailija:  Risto Pottonen
Kustantaja:  Books on Demand
Ulkoasu:  nidottu
Sivumäärä:  500
ISBN:  978-952-498-748-6
Löydä lisää kirjojaKirjallisuuden teemasivulta
Kalevala suomeksi on Risto Pottosen tekemä lyhentämätön nykykielinen käännös Kalevalasta. Pottonen työsti käännöstä 10 vuoden ajan. Teos ilmestyi 2009 Kalevalan 160-vuotisjuhlavuonna. Teksti ei ole kalevalamittaista, vaan nykykielistä rytmistä tekstiä.
Pottonen perusteli käännöstään seuraavasti. Kalevala oli jo ilmestyessään kieleltään vaikeatajuinen, sillä runot kerättiin kolmen eri murteen tai kielen alueelta. Teoksen sanasto on hyvin laaja käsittäen lähes 8000 eri sanaa. Kalevalasta on sen ilmestymisen jälkeen tehty useita sanakirjoja ja selventäviä versioita. Pottosen mukaan Kalevala suomeksi on ensimmäinen, jossa koko teos on lyhentämättömänä käännetty nykykielelle. Säenumeroinnin avulla tekstiä voi verrata alkuteokseen. Pottosen mukaan teos soveltuu hyvin kouluopetukseen, koska kirja sisältää myös lyhyet selitykset, jotka perustuvat akateemiseen tutkimukseen.
Risto Pottonen (s. 1947) on Vantaankosken luterilaisen seurakunnan pappi. Alun perin hän teki Kalevalan käännöksen itseään varten, kun huomasi, ettei ymmärtänyt teosta.
Kirja alkaa seuraavasti:
Mielessäni on halu, aikomus ajatuksissani,

ryhtyä laulamaan, käydä kertomaan,

esittämään perittyjä kertomuksia, laulamaan ikivanhoja runoja.

Sanat jo sulavat suussani, kertomukset virtaavat vuolaasti,

ne tunkevat kielelleni ja tulvivat hampailtani.
KiRaKa

KiRaKa on saksalainen lapsille tarkoitettu radiokanava, joka aloitti toimintansa 4. syyskuuta 2006. Sen nimi on lyhenne sanoista Kinderradiokanal, lasten radiokanava.
Aiheesta muualla

KiRaKa:n nettisivut (saksaksi)
Kati Sinisalo

Kati Sinisalo on suomalainen kulttuuritoimittaja ja elokuvakriitikko, kulttuuriaiheisten tv-dokumenttien tekijä sekä Yleisradion televisiotuottaja. Hän tuotti Yle Teeman Teemalauantaita vuodet 2009–2021. Hän on tuottanut alusta asti eli vuodesta 2011 Yle Teeman jokasyksyistä elokuvafestivaalia.
Sinisalo oli 1990-luvun alkupuolella yksi WSOY:n Video-opas-hakuteoksen kirjoittajista ja toimitti Elokuvan vuosikirjoja. Samoihin aikoihin hän oli toimittajana Ylen elokuva-aiheisessa ajankohtaisohjelmassa Noitaympyrät.
Sinisalo teki Ylen Mediakomppanialle tv-dokumentin Me laulutaidottomat, joka esitettiin jouluna 1994. Hän oli Yle TV1 -kanavalla vuonna 1995 aloittaneen Valopilkku-kulttuurimakasiinin ensimmäinen toimittaja ja juontaja.
Vuodet 1996–2005 Sinisalo oli Helsingin Sanomien toimittaja ja elokuvakriitikko sekä Nyt-liitteen toimitussihteeri. Vuonna 2005 hän toimitti Helena Yläsen elokuva-arvosteluista kirjan Sata parasta elokuvaa ja kymmenen kehnoa kaupan päälle.
Vuodesta 2006 Sinisalo on työskennellyt Ylessä. Hän toimi toisena käsikirjoittajana ja ohjaajana suomalaisen television historiaa käsitelleessä Muistikuvaputki-ohjelmasarjassa. Vuonna 2009 hän ohjasi ja käsikirjoitti ranskalaisen elokuvan uuden aallon jälkiä tutkineen tv-dokumentin Uuden aallon jäljillä. Muistikuvaputki ja Uuden aallon jäljillä saivat vuoden parhaan kulttuuriohjelman Koura-palkinnot vuosina 2008 ja 2010. Muistikuvaputki palkittiin myös Kultainen TV -palkinnolla (nykyisin Kultainen Venla).
Teemalauantaiden lisäksi Sinisalo suunnitteli Yle Teeman sunnuntai-iltojen (myöhemmin lauantai- ja torstai-iltojen) musiikkidokumenttiohjelmistoja.
Keväällä 2020 Sinisalo ideoi ja toteutti Ylelle koko kuukauden kestäneen Naisten maaliskuun, jossa kaikki elokuvat ja dokumetit olivat naisten ohjaamia.
Teeman elokuvafestivaalin osana Sinisalo on käsikirjoittanut ja ohjannut elokuvaa käsitteleviä videoita ja videosarjoja kuten Ääniä elokuvasta, Elokuvataivaassa ja Shhh! Elokuvia kuuntelemassa.
Sinisalo on työskennellyt aiemmin myös Ylioppilaslehdessä ja Uudessa Suomessa. Hän toimi Filmiauran puheenjohtajana 2000–2006.
Aiheesta muualla

Kati Sinisalo Internet Movie Databasessa. (englanniksi)
Kati Sinisalo Elonetissä.
Kesäloma Miamissa

| Kesäloma Miamissa> Moon Over Miami |
| --- | --- |
 Elokuvan juliste.
Ohjaaja:  Walter Lang
Käsikirjoittaja:  George Seaton Lynn Starling Vincent Lawrence Brown Holmes
Perustuu:  Stephen Powysin näytelmään
Tuottaja:  Harry Joe Brown
Säveltäjä:  Ralph Rainger
Kuvaaja:  J. Peverell Marley Leon Shamroy
Tuotantosuunnittelija:  Richard Day
Pukusuunnittelija:  Travis Banton
Pääosat:  Don Ameche Betty Grable Robert Cummings
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:   18. kesäkuuta 1941 Miami, Florida 4. heinäkuuta 1941  4. huhtikuuta 1943
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kesäloma Miamissa (engl. Moon Over Miami) on vuonna 1941 ensi-iltansa saanut yhdysvaltalainen Technicolor-menetelmällä tehty romanttinen musikaali-/komediaelokuva. Elokuvan ohjasi Walter Lang ja sen pääosissa ovat Don Ameche, Betty Grable ja Robert Cummings.
Grable (Kathryn ”Kay” Latimer) ja Landis (Barbara Latimer) näyttelevät kahta texaslaista tyttöä, jotka matkustavat Floridaan rikkaiden aviomiesten perässä.
Kesäloma Miamissa perustuu Stephen Powysin Three Blind Mice -näytelmään, josta käsikirjoituksen laativat George Seaton, Lynn Starling, Vincent Lawrence ja Brown Holmes. Alkuperäinen näytelmä avattiin Lontoossa 26. huhtikuuta vuonna 1938.
Kesäloma Miamissa sai ensi-iltansa kotimaassaan 18. kesäkuuta vuonna 1941 Miamissa sekä koko maassa 4. heinäkuuta. Suomessa elokuva ilmestyi elokuvateattereihin 4. huhtikuuta vuonna 1943. 20th Century Fox tuotti elokuvan.
Näyttelijät

| 0 | 1 | 2 |
| --- | --- | --- |
|  Betty Grable  | … |  Kathryn ”Kay” Latimer / Neiti Adams   |
|  Don Ameche  | … |  Phil O’Neil   |
|  Robert Cummings  | … |  Jeffrey ”Jeff” Boulton II   |
|  Carole Landis  | … |  Barbara Latimer / Neiti Sears   |
|  Jack Haley  | … |  Jack O’Hara   |
|  Charlotte Greenwood  | … |  Täti Susan ”Sue” Latimer   |
Trivia

Betty Grablen tanssipartneri "Kindergarten Conga" -musiikkinumerossa oli koreografi Hermes Pan, joka myös kehitti muut tanssinumerot tähän elokuvaan.
Virginia Gilmore, Gene Tierney ja Arline Judge olivat alkuperäisiä Kesäloma Miamissa näyttelijäkaartin harkintanäyttelijöitä. Myös John Paynea ja Dana Andrewsia harkittiin miespääosiin.
Aiheesta muualla

Kesäloma Miamissa Internet Movie Databasessa (englanniksi)
Kesäloma Miamissa Elonet.
Kesäloma Miamissa AllMoviessa. (englanniksi)
Karvahorsma

| Karvahorsma |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Horsmakasvit Onagraceae
Suku::  Horsmat Epilobium
Laji::  hirsutum
Kaksiosainen nimi
 Epilobium hirsutum  L. 
Katso myös
   Karvahorsma Wikispeciesissä   Karvahorsma Commonsissa 
Infobox OKNimi-testi OKIUCN-testi OK: 
Karvahorsma (Epilobium hirsutum) on horsmien sukuun kuuluva kasvilaji. Karvahorsma viihtyy ojissa, niityillä ja kosteilla joutomailla. Se on suhteellisen uusi venäläistulokas, joka on yleistymässä Etelä-Suomessa. Karvahorsma kukkii heinä-elokuussa.
Ulkonäkö

Karvahorman kukka on iso, 10–16 mm ja purppuranpunainen tai joskus valkoinen. Terälehdet ovat huomattavasti verholehtiä suuremmat. Sekä terä- että verholehtiä on neljä. Lehtiasento on yleensä vastakkain, joskus kiehkuraisesti, ja lehdet ovat ruodittomia. Lehtilapa on suikea-puikea ja isohampainen. Varsi on vankka ja pysty. Lehdet ja varsi ovat tiheäkarvaisia, mistä suomenkielinen nimikin juontaa juurensa. Karvahorsman hedelmä on horsmille tunnusomaisesti pitkä, hoikka kota.
Aiheesta muualla

Suomen Lajitietokeskus: Karvahorsma (Epilobium hirsutum)
Kasviatlas 2020: Karvahorsman (Epilobium hirsutum) levinneisyys Suomessa.
Luontoportti: Karvahorsma (Epilobium hirsutum)
Kimmo Heinonen

Kimmo Heinonen on seuraavien suomalaisten henkilöiden nimi:
Kimmo Heinonen (s. 1968), koripalloilija ja koripallovalmentaja
Kimmo Heinonen (s. 1977), poliitikko ja yrittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kimmo Heinonen”, voi hakea sivunnimihaulla, laajalla sivunnimihaulla tai tekstihaulla.
Kakkulaiset

| Kakkulaiset |
| --- | --- |
 Korvakakkulainen (Biscutella auriculata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Kakkulaiset Biscutella  L.
Katso myös
   Kakkulaiset Wikispeciesissä   Kakkulaiset Commonsissa 
Infobox OKNimi-testi OK: 
Kakkulaiset (Biscutella) on ristikukkaiskasvien (Brassicaceae) heimoon kuuluva kasvisuku. Sukuun kuuluu 51 lajia.
Lajeja

Biscutella ambigua
Biscutella auriculata – korvakakkulainen
Biscutella coronopifolia
Biscutella didyma – kalliokakkulainen
Biscutella laevigata
Biscutella lyrata
Biscutella sempervirens
Biscutella valentina
Aiheesta muualla

Kassu – Kasvien suomenkieliset nimet: Kakkulaiset (Biscutella)
Suomen Lajitietokeskus: Kakkulaiset – Biscutella
Kati Piri

| Kati Piri |
| --- | --- |
 Kati Piri vuonna 2014.
Euroopan parlamentin jäsen
 1.7.2014–30.3.2021  
Ryhmä:  S&D-ryhmä
Henkilötiedot
Syntynyt: 8. huhtikuuta 1979 (ikä 45) Celldömölk, Unkari
Kansalaisuus:  hollantilainen
Tiedot
Puolue:  Työväenpuolue
Kati Piri (s. 8. huhtikuuta 1979 Celldömölk, Unkari) on hollantilainen poliitikko. Piri edustaa työväenpuoluetta. Piri on toiminut Euroopan parlamentin jäsenenä heinäkuusta 2014 maaliskuuhun 2021 saakka. Hän edusti Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Kati Piri Wikimedia Commonsissa
Kati Piri Euroopan parlamentin jäsenet. Euroopan parlamentti.
Khūzestān

| Khuzestanin provinssi |
| --- | --- |

 Sijainti Iranin kartalla
 Koordinaatit: 31.3°N, 48.7°E 
Hallinto:  
 – hallinnollinen keskus:  Ahvāz
Pinta-ala  ():  64 055 km²
Väkiluku (2011)  ():  4 531 720
Lyhenteet:  
 – ISO 3166:  IR-10
 
ostan-kz.ir
Unescon maailmanperintöluetteloon kuuluva Tšogha Zanbilin zikkurat Iranin ainoa jäänne Elamin kuningaskunnasta ja kokonaisuudessakin merkittävimpiä jäänteitä.
Khūzestān (pers. ‏خوزستان‎, Khūzestān, aiemmin myös Arabistan) on yksi Iranin 31 provinssista. Se sijaitsee Persianlahden pohjukassa Irakin vastaisella rajalla. Sen pääkaupunki on Ahvāz.
Khulestanin pinta-ala on 64 055 neliökilometriä. Väkiluku on kehittynyt seuraavasti: 2 681 978 (1986), 3 746 772 (1996) ja 4 274 979 (2006). Vuoden 2011 väestönlaskennassa Khūzestānissa asui 4 531 720 henkeä, joista 3 218 451 kirjattiin kaupunkilaisiksi.
Khūzestānin asuttivat 6 000 eaa. sumerilaisille sukua olleet kansat, jotka saapuivat Zagrosin vuoristoalueelta. Ensimmäiset kaupungit syntyivät samaan aikaan kuin Mesopotamiassa. Historiallisesti Khūzestān on tunnettu Elamina, jonka pääkaupunki oli Susa. Elamin valloitti Persia 539 eaa. Arabit taas valloittivat Khūzestānin 639 Basran Abu Musa al-Ash'arin johdolla, vaikka se virallisesti kuului Persian alaisuuteen. 1200-luvulta alkaen Khūzestān arabialaistui selvästi.
1800-luvun lopulla Britannia kannusti Khūzestānia eromaan Persiasta ja liittymään Britannian alaisuuteen Arabistanina. Britit julistivat Etelä-Persian etupiiriinsä 1907 ja seuraavana vuonna brittiläinen tutkimusmatkailija löysi öljyä Masjed Soleymanista. Löydön vuoksi perustettiin Anglo-Persian Oil Company, josta tuli myöhemmin British Petroleum (nyk. BP). Vuonna 1925 Reza Shahin joukot valtasivat Arabistanin ja sille annettiin taas nimi Khūzestān, kuten myös Persia nimettiin Iraniksi vuotta myöhemmin. Britit miehittivät Khūzestānin toisen maailmansodan aikana.
Vuoden 1978 arabityöläisten lakko oli suuressa osassa šaahin kaatamisessa, jota seurasi islamilainen vallankumous.  Arabit tukivat alkuvaiheessa vallankumousta, jossa vasemmistolaiset ja sekulaarit puolueet olivat mukana. Irak vetäytyi vaatimuksestaan alueeseen varapresidentti Saddam Husseinin ja Iranin šaahi Algierin sopimuksessa maaliskuussa 1975 turvatakseen pääsynsä Persianlahdelle Shatt al-Arabia pitkin. Irak sanoi irti sopimuksen 17. syyskuuta 1980 Iranin islamilaisen vallankumouksen jälkeen. Khūzestān oli Iranin–Irakin sodassa Irakin alkuvaiheen etenemisen pääasiallinen suunta ja maakunta tuhoutui sodassa pahoin. Irakin joukot ajettiin maakunnassa 1982 Iranin Jerusalem-hyökkäyksessä. Irak toivoi Khūzestānin arabien nousevan iranilaisia vastaan, mitä ei tapahtunut, vaan suurin osa palveli Iranin armeijassa.
Iran on pyrkinyt persialaistamaan aluetta. Iranin islamilainen tasavalta ei ole määrittänyt aiemmissa väestönlaskennassaan eri kansallisuuksien osuuksia, joten ne jäävät arvailun varaan. Vuoden 1980 Iranin Lontoon lähetystön miehityksen aloitti Khūzestānille autonomiaa vaativa, Irakin sponsoroima arabiseparatistiryhmä, joka viittasi "Khomeinin rasistiseen hallintoon."
Aiheesta muualla

Kuvia tai muita tiedostoja aiheesta Khūzestān Wikimedia Commonsissa
Iranin provinssit
Ālborz
Ardabīl
Āzārbāyjān-e Gharbī
Āzārbāyjān-e Sharqī
Būšehr
Chahār Mahāl ja Bakhtīārī
Esfahan
Fārs
Gīlān
Golestan
Hamadān
Hormozgān
Īlām
Kermān
Kermānšāh
Khorāsān-e Junoubi
Khorāsān-e Razavi
Khorāsān-e Shomali
Khūzestān
Kohgiluye ja Buyer-Ahmad
Kordestān
Lorestān
Markazī
Māzandarān
Qazvīn
Qorn
Semnān
Sīstān ja Balūchestān
Teheran
Yazd
Zanjān